На основу члана 34. став 1 Закона о јавној својини (“Сл.гласник РС” бр.72/11 88/13, 105/14, 104/16, 108/16, 113/17, 95/18 и 153/20), члана 6 став 1. Уредбе о условима прибављања и отуђења непокретности непосредном погодбом,давања у закуп ствари у јавној својини и поступцима јавног надметања и прикупљања писмених понуда (“Сл.гласник РС” бр. 16/18 и 79/23), члана 15. став 1 Одлуке о прибављању, коришћењу и управљању стварима у јавној својини града Врање (“Службени гласник града Врање” број 10/14 и 36/20), и члана 63 став 1 тачка 15 Статута града Врања (Службени гласник града Врања 37/18, 36/20,11/22 и 3/23) и члана 61 и 63. Пословника Градског већа града Врање (“Службени гласник града Врање” број 5/24), Градско веће града Врање, на седници одржаној дана:17.06.2024. године, донело је

**О Д Л У К У**

**О ПОКРЕТАЊУ ПОСТУПКА**

**за давање у закуп непокретности у јавној својини града Врања**

**прикупљањем писаних понуда**

**Члан 1.**

 Овом Одлуком покреће се поступак давања у закуп непокретности у јавној својини града Врања прикупљањем писаних понуда за непокретност: пословни простор у Врању,у улици Патизанска број 12, површине 44м2, на катастарској парцели 5005/2, уписане у Лист непокретности број: 5817 КО Врање 1, по почетној цени од 456,56,00 дин/м2, за обављање регистроване делатности.

 Непокретност означена у ставу 1 овог члана даје се у закуп на одређено време од 5 година у виђеном стању.

 **Члан 2.**

 Поступак давања у закуп непокретности спровешће Комисија за давање у закуп пословни простор у јавној својини града Врање.

**Члан 3.**

 Након спроведеног поступка прикупљањем писаних понуда, Одлуку о давању у закуп непокретности доноси Градско веће града Врање, на основу предлога Комисије из члана 2. ове Одлуке.

**Члан 4.**

 Уговор о закупу непокретности у име града Врање закључиће градоначелник Врања.

**Члан 5.**

 Одлука ступа на снагу даном доношења.

 Одлуку објавити у “Службеном гласнику града Врање.

**ГРАДСКО ВЕЋЕ ГРАДА ВРАЊА,**

**дана:17.06 2024. године, број: 001946779 2024-060-107/1**

 **ПРЕДСЕДНИК ГРАДСКОГ ВЕЋА,**

 **др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001946779 2024-060-107

Дана: 17.06.2024. године

**В р а њ е**

**СКУПШТИНА ГРАДА ВРАЊА**

**-председници Скупштине града-**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 17.06.2024. године, разматрало је Нацрт Решења о давњу у закуп Привредном друштву SOLARBELT DOO BEOGRAD-STARI GRAD, из Београда, неизграђено грађевинско земљиште у јавној својини Града Врања, са катастарске парцеле број: .736/1, 736/2, 2239/4, 600/3, 600/4, 2240/4 и 535/6, КО Содерце, у укупној површини од 205673 м2, за реализацију капиталног пројект изградње соларних електрана и донело следећи

***З А К Љ У Ч А К***

 Утврђује се Предлог Решења о давњу у закуп Привредном друштву SOLARBELT DOO BEOGRAD-STARI GRAD, из Београда, неизграђено грађевинско земљиште у јавној својини Града Врања, са катастарске парцеле број:736/1, 736/2, 2239/4, 600/3, 600/4, 2240/4 и 535/6 КО Содерце у укупној површини од 205673м2, уписане у лист непокретности број 134 КО Содерце, јавна својина Града Врања, за реализацију капиталног пројект изградње соларних електрана и доставља Скупштини на разматрање и усвајање.

 Уводне напомене на седници Скупштине поднеће Марина Трајковић, шеф Одсека за имовинско правне послове и управљање имовином.

 **ПРЕДСЕДНИК**

 **ГРАДСКОГ ВЕЋА,**

 др Слободан Миленковић



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001946779 2024-060-107

Дана: 17.06.2024. године

**В р а њ е**

На основу члана 61 Пословника Градског већа (Службени гласник града Врања бр.5/24), Градско веће града Врања на седници одржаној дана 17.06.2024. године, разматрало је предлог члана Градског већа Небојше Стаменковића, за измену закључка број: 06-38/2024-04 од 26.02.2024. године, а у вези са сезонском продајом цвећа и донело:

**ЗАКЉУЧКЕ**

У закључку број: 06-38/2024-04 од 26.02.2024. године, мења се тачка 1., која сада гласи:

„Дозвољава се улична продаја сезонског цвећа у улици Краља Стефана Првовенчаног на шеталишту испред робне куће, од 01.04. до 15.07.2024. године, по цени од 35,00 динара по метру квадратном“.

**Закључке доставити:** Небојши Стаменковићу, члану Градског већа, Одељењу за буџет и финансије,Одељењу за инспекцијске послове, Комуналној милицији и Писарници.

**Председник Градског већа,**

 др Слободан Миленковић



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001946779 2024-060-107

Дана: 17.06.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 17.06.2024. године, разматрало је Правилник о измени и допуни Правилника о унутрашњој организацији и систематизацији радних места Јавне установе „Народни музеј Врање“, број: 475/1 од 06.06.2024 године , и донело следећи:

***З А К Љ У Ч А К***

Градско веће даје позитивно мишљење на Правилник о измени и допуни Правилника о унутрашњој организацији и систематизацији радних места Јавне установе „Народни музеј Врање“, број: 475/1 од 06.06.2024. године и предлаже градоначелнику да да` сагласност на исти.

 Закључак доставити: Јавној установи „Народни музеј Врање“ и Писарници града Врања.

 **Председник Градског већа,**

 **др Слободан Миленковић**

****

**Република Србија**

**ГРАД ВРАЊЕ**

**Кабинет градоначелника**

**Број: 001961569 2024**

**дана:17.06.2024. године**

**В р а њ е**

 На основу члана 57. става 1. тачке 8. Статута града Врања („Службени гласник града Врања, број: 37/18, 36/20, 11/22 и 3/23), градоначелник града, дана: 17.06.2024. године, донео је

**Р Е Ш Е Њ Е**

**о давању сагласности на Правилник о измени и допуни Правилника о унутрашњој организацији и систематизацији радних места Јавне установе „Народни музеј Врање“**

**Члан 1.**

Даје се сагласност на Правилник о измени и допуни Правилника о унутрашњој организацији и систематизацији радних места Јавне установе „Народни музеј Врање“, број: 475/1 од 06.06.2024. године, на основу позитивног мишљења Градског већа града Врања, које је дато закључком Градског већа под бројем : 001946779 2024-060-107 од 17.06.2024. године.

**Члан 2.**

 Решење ступа на снагу даном доношења.

 **ГРАДОНАЧЕЛНИК,**

 **др Слободан Миленковић**